Návrh rozhodnutia Rady o pozícii Spoločenstva v Spoločnom výbore k implementácii článku 66 Euro-stredomorskej dohody o dočasnom pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny (OOP) v prospech Palestínskeho správneho orgánu pre západný breh a pásmo Gazy na strane druhej /* KOM/2005/0397 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 30.8.2005 KOM(2005) 397 v konečnom znení Návrh ROZHODNUTIA RADY o pozícii Spoločenstva v Spoločnom výbore k implementácii článku 66 Euro-stredomorskej dohody o dočasnom pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny (OOP) v prospech Palestínskeho správneho orgánu pre západný breh a pásmo Gazy na strane druhej (predložený Komisiou) ODÔVODNENIE 1. Dohoda o dočasnom pridružení tvorí právny rámec, ktorým sa riadia bilaterálne vzťahy medzi Európskou úniou a Palestínskym správnym orgánom (PSO). 2. Článok 66 Dohody o dočasnom pridružení ustanovuje zriadenie orgánov potrebných na jej plnenie. Inštitúcie plniace Euro-stredomorské dohody sa musia ďalej rozvíjať tak, aby zvládli narastajúcu technickú zložitosť diskutovaných tém. Je tiež dôležité, aby tieto témy boli zosúladené s predmetmi iných medzinárodných dohôd, ktoré uzatvorila EÚ. Fungovanie európskej politiky susedstva a jej akčných plánov v celom rade sektorov si okrem toho vyžaduje zriadiť navrhnuté podvýbory. Bilaterálne vzťahy medzi EÚ a PSO sa budú rozvíjať smerom k dosiahnutiu celkového partnerstva. To si vyžaduje spojitý prístup, ktorý sa musí zabezpečiť nepretržitou úzkou spoluprácou medzi zúčastnenými stranami. 3. Inštitucionálna štruktúra pozostávajúca z niekoľkých podvýborov bola vytvorená za účelom plnenia dohôd s inými euro-stredomorskými partnerskými krajinami, ako Maroko, Tunisko a Jordánsko. Tento návrh sa v značnej miere riadi rovnakým programom a štruktúrou. 4. Palestínsky správny orgán vyjadril svoju ochotu posilňovať spoluprácu v rôznych oblastiach, na ktoré sa vzťahujú ustanovenia Asociačnej dohody. 5. Z hľadiska uvedených skutočností Európska komisia navrhuje Rade zriadiť tri podvýbory, ktoré budú pomáhať Spoločnému výboru pri plnení Asociačnej dohody a akčného plánu európskej politiky susedstva. Podvýbory budú rokovať o záležitostiach technického charakteru, ktoré sa v rámci Spoločného výboru nedajú úplne vyriešiť. 6. Počet podvýborov, ktoré sa majú zriadiť, bude obmedzený na tri výbory, aby sa zohľadnila obmedzená administratívna kapacita Palestínskeho správneho orgánu a obmedzený rozsah pôsobnosti dočasnej dohody. 7. Tri navrhnuté podvýbory budú nazvané podvýbormi pre: (i) politický dialóg a spoluprácu, (ii) hospodárske otázky a obchod, vrátane colných otázok a sietí, (iii) sociálne otázky a životné prostredie. 8. Cieľ, témy, ktorými sa bude zaoberať každý podvýbor, a vykonávacie postupy sú uvedené v pripojenom rokovacom poriadku. Návrh ROZHODNUTIA RADY o pozícii Spoločenstva v Spoločnom výbore k implementácii článku 66 Euro-stredomorskej dohody o dočasnom pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny (OOP) v prospech Palestínskeho správneho orgánu pre západný breh a pásmo Gazy na strane druhej RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na druhý pododsek jej článku 300 ods. 2, so zreteľom na návrh Komisie[1], keďže: (1) Euro-stredomorská dohoda o dočasnom pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny (OOP) v prospech Palestínskeho správneho orgánu pre západný breh a pásmo Gazy na strane druhej, bola podpísaná 24. februára 1997 a nadobudla platnosť 1. júla 1997. (2) Článok 66 uvedenej dohody ustanovuje zriadiť výbory (ďalej len podvýbory), ktoré majú pomáhať Spoločnému výboru pri plnení jeho povinností, ROZHODLA TAKTO: Jediný článok Pozícia Spoločenstva, ktorú má prijať Spoločný výbor k implementácii článku 66 Euro-stredomorskej dohody o dočasnom pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny (OOP) v prospech Palestínskeho správneho orgánu pre západný breh a pásmo Gazy na strane druhej, je založená na návrhu rozhodnutia Spoločného výboru, ktorý tvorí prílohu tohto rozhodnutia. Podvýborom predsedá zástupca Európskej komisie v mene Európskeho spoločenstva a jeho členských štátov. Členské štáty sú informované o konaní zasadnutí a môžu sa zúčastňovať na zasadnutiach príslušných podvýborov. Zástupca predsedníctva Rady vyjadruje pozíciu EÚ k otázkam týkajúcim sa hláv V a VI Zmluvy o Európskej únii. Komisia je plne zapojená do prípravnej práce a stanovenia cieľov zasadnutí podvýborov. V Bruseli Za Radu predseda Návrh ROZHODNUTIE SPOLOČNÉHO VÝBORU ES A OOP, ktorým sa zriaďujú podvýbory výboru Dohody o dočasnom pridružení Spoločný výbor Dohody o dočasnom pridružení medzi ES a OOP (v prospech Palestínskeho správneho orgánu), so zreteľom na Euro-stredomorskú dohodu o dočasnom pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny (OOP) v prospech Palestínskeho správneho orgánu pre západný breh a pásmo Gazy na strane druhej, keďže: (1) Vzťahy EÚ s krajinami južného Stredomoria sa stávajú komplexnejšími v dôsledku plnenia euro-stredomorských dohôd a pokračovania euro-stredomorského partnerstva. Fungovanie európskej politiky susedstva a jej akčných plánov v celom rade sektorov si okrem toho vyžaduje zriadiť navrhnuté podvýbory. (2) Keďže Dohoda o dočasnom pridružení medzi ES a OOP vstúpila do novej fázy plnenia v zmysle európskej politiky susedstva a vývoja v regióne. (3) Článok 66 uvedenej dohody ustanovuje zriadiť akýkoľvek ďalší výbor (ďalej len podvýbory), ktorý môže Spoločnému výboru pomáhať pri plnení jeho povinností, ROZHODOL TAKTO: Jediný článok Týmto sa zriaďujú podvýbory Spoločného výboru ES a OOP uvedené v prílohe 1 a prijíma sa rokovací poriadok týchto podvýborov uvedený v prílohe 2. Podvýbory pracujú na základe právomoci Spoločného výboru, ktorému podávajú správu po každom svojom zasadnutí. Uvedené podvýbory nemajú rozhodovaciu právomoc. Spoločný výbor prijme všetky opatrenia potrebné na zabezpečenie, že podvýbory budú riadne pracovať. Spoločný výbor môže rozhodnúť o zriadení ďalších podvýborov alebo skupín, alebo o zrušení existujúcich podvýborov alebo skupín. Toto rozhodnutie nadobúda účinnosť v deň svojho prijatia. V [...] Za Spoločný výbor PRÍLOHA I DOHODA O DOČASNOM PRIDRUŽENÍ MEDZI ES A OOP PODVÝBORY SPOLOČNÉHO VÝBORU (1) Politický dialóg a spolupráca. (2) Hospodárske otázky a obchod, vrátane colných otázok a sietí. (3) Sociálne otázky a životné prostredie. PRÍLOHA II Rokovací poriadok Podvýbor ES a OOP č. 1 Politický dialóg a spolupráca 1. Zloženie a predsedníctvo Podvýbor je zložený zo zástupcov Európskeho spoločenstva a jeho členských štátov a zástupcov Palestínskeho správneho orgánu. Striedavo mu predsedajú obe strany. 2. Úloha Podvýbor pracuje na základe právomoci Spoločného výboru, ktorému podáva správu po každom zasadnutí. Podvýbor nemá rozhodovaciu právomoc, ale môže Spoločnému výboru predkladať návrhy. 3. Oblasti Podvýbor prerokúva plnenie Dohody o dočasnom pridružení a súvisiaceho akčného plánu európskej politiky susedstva, vrátane oblastí uvedených ďalej v texte, a hodnotí pokrok dosiahnutý pri plnení cieľov a opatrení, ktoré boli stanovené a dohodnuté v akčnom pláne. Podľa potreby sa prerokúva spolupráca v otázkach verejnej správy. Podvýbor prešetruje akékoľvek problémy, ktoré môžu vzniknúť v sektoroch uvedených ďalej v texte a navrhuje možné opatrenia, ktoré sa majú prijať. - Politický dialóg a reforma Politický dialóg a spolupráca, vrátane otázok zahraničnej a bezpečnostnej politiky; Spolupráca v oblasti boja proti terorizmu, nešírenia zbraní hromadného ničenia a nezákonného obchodovania so zbraňami. - Demokracia a zákonnosť – budovanie inštitúcií nezávislého, demokratického a životaschopného palestínskeho štátu Zavedenie nezávislého, nestranného a plne fungujúceho súdnictva v súlade s medzinárodnými normami a posilnenie rozdelenia právomocí; Organizovanie transparentných všeobecných a miestnych volieb podľa medzinárodných noriem; Urýchlenie ústavnej a legislatívnej reformy; Transparentnosť a boj proti korupcii, reforma verejnej správy a štátnej služby. - Ľudské práva a základné slobody Právne záruky slobody slova, slobody tlače, slobody zhromažďovania a združovania sa v súlade s medzinárodnými normami; Dodržiavanie ľudských práv a základných občianskych slobôd v súlade so zásadami medzinárodného práva a podpora kultúry nenásilia, tolerancie a vzájomného porozumenia. Uvedený zoznam nie je úplný a Spoločný výbor môže pridať aj ďalšie oblasti. Podvýbor môže prerokovať otázky týkajúce sa jedného, viacerých alebo všetkých uvedených sektorov. 4. Sekretariát Zástupca Európskej komisie a zástupca Palestínskeho správneho orgánu vystupujú spoločne ako stáli tajomníci podvýboru. Všetky oznámenia týkajúce sa podvýboru sa odosielajú tajomníkom. 5. Zasadnutia Podvýbor zasadá vždy, keď si to vyžadujú okolnosti. Zasadnutie sa môže zvolať na základe požiadavky predsedu ktorejkoľvek zo strán, ktorá je zaslaná úradnou cestou prostredníctvom tajomníka, ktorý postúpi požiadavku druhej strane. Po doručení požiadavky na zasadnutie podvýboru tajomník druhej strany odpovie do pätnástich pracovných dní. Vo zvlášť naliehavých prípadoch sa zasadnutia podvýborov môžu zvolať aj v kratšom čase, čo je podmienené súhlasom oboch strán. Všetky žiadosti o zvolanie zasadnutia musia mať písomnú formu. Každé zasadnutie podvýboru sa koná v čase a na mieste, ktoré si dohodli obe strany. Zasadnutia zvoláva zodpovedný tajomník po dohode s predsedom. Pred každým zasadnutím bude predseda informovaný o zamýšľanom zložení delegácie každej strany. Ak obe strany súhlasia, podvýbor môže pozvať na svoje zasadnutia odborníkov, aby poskytli požadované špecifické informácie. 6. Program zasadnutí Všetky požiadavky na zaradenie bodov do programu podvýboru sa zasielajú tajomníkom. Pre každé zasadnutie predseda vypracuje predbežný program zasadnutia. Zodpovedný tajomník ho zasiela svojmu proťajšku najneskôr do desiatich dní pred začatím zasadnutia. Body, ktoré majú byť zaradené do predbežného programu zasadnutia, musia byť oznámené tajomníkom najneskôr pätnásť dní pred začatím zasadnutia. Obe strany musia obdržať podklady aspoň sedem dní pred zasadnutím. Aby sa zohľadnili naliehavé otázky, tieto časové lehoty sa môžu skrátiť za predpokladu, že s tým súhlasia obe strany. Podvýbor prijíma program na začiatku každého zasadnutia. 7. Zápisnica Zápisnicu vypracúvajú a schvaľujú obaja tajomníci po každom zasadnutí. Tajomníci podvýboru zasielajú kópiu zápisnice, vrátane návrhov podvýboru, tajomníkom a predsedovi Spoločného výboru. 8. Publicita Ak nebolo rozhodnuté inak, zasadnutia podvýboru nie sú verejné. Rokovací poriadok Podvýbor ES a OOP č. 2 hospodárske otázky, vrátane colných otázok a sietí 1. Zloženie a predsedníctvo Podvýbor je zložený zo zástupcov Európskeho spoločenstva a jeho členských štátov a zástupcov Palestínskeho správneho orgánu a striedavo mu predsedajú obe strany. 2. Úloha Podvýbor pracuje na základe právomoci Spoločného výboru, ktorému podáva správu po každom zasadnutí. Podvýbor nemá rozhodovaciu právomoc, ale môže predkladať návrhy Spoločnému výboru. 3. Oblasti Podvýbor prerokúva plnenie Dohody o dočasnom pridružení a súvisiaceho akčného plánu európskej politiky susedstva, vrátane oblastí uvedených ďalej v texte, a hodnotí pokrok dosiahnutý pri plnení cieľov a opatrení stanovených a schválených v akčnom pláne. Ak je to vhodné, prerokúva sa spolupráca v oblasti verejnej správy. Podvýbor preskúma akékoľvek problémy, ktoré môžu vzniknúť v sektoroch uvedených ďalej v texte a navrhuje možné opatrenia, ktoré je potrebné prijať. - Finančná zodpovednosť a primeraná správa verejných financií vrátane auditu Zavedenie moderného a dobre fungujúceho systému finančnej kontroly v súlade s medzinárodnými osvedčenými postupmi; Transparentnosť PA financií, boj proti podvodom; Transparentnosť operácií verejného obstarávania; Zavedenie moderného a finančne udržateľného dôchodkového systému. - Hospodárska reforma a rozvoj Podmienky pre zavedenie a fungovanie trhového hospodárstva vrátane právneho rámca a administratívnej funkcie. - Otázky súvisiace s obchodom, reforma trhu a regulačná reforma Rozvoj a podpora obchodných vzťahov medzi Európskym spoločenstvom a Palestínskym správnym orgánom, implementácia obchodných opatrení akčného plánu európskej politiky susedstva a Dohody o dočasnom pridružení, monitorovanie bilaterálnych otázok v oblasti obchodu; Posilňovanie regionálnej spolupráce so susednými krajinami; Rozvoj regulačného rámca pre moderný daňový systém a inštitúcie, ktorý je založený na medzinárodných osvedčených postupoch; Oživenie súkromného sektora; Vypracovanie štatistického systému založeného na medzinárodných osvedčených postupoch. - Colné otázky Všeobecné colné postupy, colná nomenklatúra, oceňovanie; Pravidlá pôvodu; Colné režimy; Colná spolupráca. - Energia, doprava, veda a technológia Spolupráca v oblasti energie a dopravy; Spolupráca v oblasti vedy a technológie, výskumu a vývoja. Uvedený zoznam nie je úplný a Spoločný výbor môže pridať ďalšie oblasti. Podvýbor môže prerokovať otázky súvisiace s jedným, viacerými alebo všetkými uvedenými sektormi. 4. Sekretariát Zástupca Európskej komisie a zástupca Palestínskeho správneho orgánu vystupujú spoločne ako stáli tajomníci podvýboru. Všetky oznámenia týkajúce sa podvýboru sa odosielajú tajomníkom. 5. Zasadnutia Podvýbor zasadá vždy, keď si to vyžadujú okolnosti. Zasadnutie sa môže zvolať na základe požiadavky predsedu ktorejkoľvek zo strán, ktorá je zaslaná úradnou cestou prostredníctvom tajomníka, ktorý postúpi požiadavku druhej strane. Po doručení požiadavky na zasadnutie podvýboru tajomník druhej strany odpovie do pätnástich pracovných dní. Vo zvlášť naliehavých prípadoch sa zasadnutia podvýborov môžu zvolať aj v kratšom čase, čo je podmienené súhlasom oboch strán. Všetky žiadosti o zvolanie zasadnutia musia mať písomnú formu. Každé zasadnutie podvýboru sa koná v čase a na mieste, ktoré si dohodli obe strany. Zasadnutia zvoláva zodpovedný tajomník po dohode s predsedom. Pred každým zasadnutím bude predseda informovaný o zamýšľanom zložení delegácie každej strany. Ak obe strany súhlasia, podvýbor môže pozvať na svoje zasadnutia odborníkov, aby poskytli požadované špecifické informácie. 6. Program zasadnutí Všetky požiadavky na zaradenie bodov do programu podvýboru sa zasielajú tajomníkom. Pre každé zasadnutie predseda vypracuje predbežný program zasadnutia. Zodpovedný tajomník ho zasiela svojmu proťajšku najneskôr do desiatich dní pred začatím zasadnutia. Body, ktoré majú byť zaradené do predbežného programu zasadnutia, musia byť oznámené tajomníkom najneskôr pätnásť dní pred začatím zasadnutia. Obe strany musia obdržať podklady aspoň sedem dní pred zasadnutím. Aby sa zohľadnili naliehavé otázky, tieto časové lehoty sa môžu skrátiť za predpokladu, že s tým súhlasia obe strany. Podvýbor prijíma program na začiatku každého zasadnutia. 7. Zápisnica Zápisnicu vypracúvajú a schvaľujú obaja tajomníci po každom zasadnutí. Tajomníci podvýboru zasielajú kópiu zápisnice, vrátane návrhov podvýboru, tajomníkom a predsedovi Spoločného výboru. 8. Publicita Ak nebolo rozhodnuté inak, zasadnutia podvýboru nie sú verejné. Rokovací poriadok Podvýbor ES a OOP č. 3 sociálne otázky a životné prostredie 1. Zloženie a predsedníctvo Podvýbor je zložený zo zástupcov Európskeho spoločenstva a jeho členských štátov a zástupcov Palestínskeho správneho orgánu a striedavo mu predsedajú obe strany. 2. Úloha Podvýbor pracuje na základe právomoci Spoločného výboru, ktorému podáva správu po každom zasadnutí. Podvýbor nemá rozhodovaciu právomoc, ale môže predkladať návrhy Spoločnému výboru. 3. Oblasti Podvýbor prerokúva plnenie Dohody o dočasnom pridružení a súvisiaceho akčného plánu európskej politiky susedstva, vrátane oblastí uvedených ďalej v texte, a hodnotí pokrok dosiahnutý pri plnení cieľov a opatrení stanovených a schválených v akčnom pláne. Ak je to vhodné, prerokúva sa spolupráca v oblasti verejnej správy. Podvýbor preskúma akékoľvek problémy, ktoré môžu vzniknúť v sektoroch uvedených ďalej v texte a navrhuje možné opatrenia, ktoré je potrebné prijať. - Sociálne otázky, kontakty medzi ľuďmi, vzdelávanie a verejné zdravotníctvo Podpora práv žien a zabezpečenie rovnakého zaobchádzania so ženami a rovnakých príležitostí pre ženy Vzdelávanie, odborná príprava a mládež – vypracovanie moderného vzdelávacieho systému založeného na mieri, tolerancii a vzájomnom porozumení; Vypracovanie moderného verejného zdravotníckeho systému. - Životné prostredie Opatrenia na podporu dobrého environmentálneho riadenia, na prevenciu zhoršovania životného prostredia a na posilnenie spolupráce v oblasti životného prostredia. Uvedený zoznam nie je úplný a Spoločný výbor môže pridať ďalšie oblasti. Podvýbor môže prerokovať otázky súvisiace s jedným, viacerými alebo všetkými uvedenými sektormi. 4. Sekretariát Zástupca Európskej komisie a zástupca Palestínskeho správneho orgánu vystupujú spoločne ako stáli tajomníci podvýboru. Všetky oznámenia týkajúce sa podvýboru sa odosielajú tajomníkom. 5. Zasadnutia Podvýbor zasadá vždy, keď si to vyžadujú okolnosti. Zasadnutie sa môže zvolať na základe požiadavky predsedu ktorejkoľvek zo strán, ktorá je zaslaná úradnou cestou prostredníctvom tajomníka, ktorý postúpi požiadavku druhej strane. Po doručení požiadavky na zasadnutie podvýboru tajomník druhej strany odpovie do pätnástich pracovných dní. Vo zvlášť naliehavých prípadoch sa zasadnutia podvýborov môžu zvolať aj v kratšom čase, čo je podmienené súhlasom oboch strán. Všetky žiadosti o zvolanie zasadnutia musia mať písomnú formu. Každé zasadnutie podvýboru sa koná v čase a na mieste, ktoré si dohodli obe strany. Zasadnutia zvoláva zodpovedný tajomník po dohode s predsedom. Pred každým zasadnutím bude predseda informovaný o zamýšľanom zložení delegácie každej strany. Ak obe strany súhlasia, podvýbor môže pozvať na svoje zasadnutia odborníkov, aby poskytli požadované špecifické informácie. 6. Program zasadnutí Všetky požiadavky na zaradenie bodov do programu podvýboru sa zasielajú tajomníkom. Pre každé zasadnutie predseda vypracuje predbežný program zasadnutia. Zodpovedný tajomník ho zasiela svojmu proťajšku najneskôr do desiatich dní pred začatím zasadnutia. Body, ktoré majú byť zaradené do predbežného programu zasadnutia, musia byť oznámené tajomníkom najneskôr pätnásť dní pred začatím zasadnutia. Obe strany musia obdržať podklady aspoň sedem dní pred zasadnutím. Aby sa zohľadnili naliehavé otázky, tieto časové lehoty sa môžu skrátiť za predpokladu, že s tým súhlasia obe strany. Podvýbor prijíma program na začiatku každého zasadnutia. 7. Zápisnica Zápisnicu vypracúvajú a schvaľujú obaja tajomníci po každom zasadnutí. Tajomníci podvýboru zasielajú kópiu zápisnice, vrátane návrhov podvýboru, tajomníkom a predsedovi Spoločného výboru. 8. Publicita Ak nebolo rozhodnuté inak, zasadnutia podvýboru nie sú verejné. [1] Ú. v. EÚ C [...], [...], s. [...].